29.7.2014. Službeni list Europske unije L 223/25 ODLUKE PROVEDBENA ODLUKA KOMISIJE od 25. srpnja 2014. o provedbi Odluke br. 1082/2013/EU Europskog parlamenta i Vijeća povezano s obrascem za pružanje informacija o planiranju pripravnosti i odgovora u pogledu ozbiljnih prekograničnih prijetnji zdravlju (priopćeno pod brojem dokumenta C(2014) 5180) (Tekst značajan za EGP) (2014/504/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Odluku br. 1082/2013/EU Europskog parlamenta i Vijeća od 22. listopada 2013. o ozbiljnim preko- graničnim prijetnjama zdravlju i o stavljanju izvan snage Odluke br. 2119/98/EZ ('), a posebno njezin članak 4. stavak 6., budući da: (1) — Odlukom br. 1082/2013/EU utvrđuju se mehanizmi i strukture za koordiniranje odgovora na ozbiljne prekogra- nične prijetnje zdravlju, uključujući planiranje pripravnosti i odgovora u pogledu takvih odgovora. (2) = U skladu s člankom 4. stavkom 1. Odluke br. 1082/2013/EU države članice i Komisija trebaju savjetovati jedni druge u okviru Odbora za zdravstvenu sigurnost u pogledu planiranja pripravnosti i odgovora radi širenja dobre prakse i iskustva, promicanja interoperabilnosti planiranja nacionalne pripravnosti, razmatranja međusektorske dimenzije na razini Unije te podupiranja provedbe ključnih zahtjeva za kapacitet nadzora i odgovora u skladu s Međunarodnim zdravstvenim propisima (2005.). (3) — Člankom 4. stavkom 2. Odluke br. 1082/2013/EU utvrđuju se informacije o planiranju pripravnosti i odgovora na nacionalnoj razini te određuje da države članice te informacije trebaju dostaviti Komisiji do 7. studenoga 2014. i svake tri godine nakon toga. (4) — U skladu s člankom 4. stavkom 3. Odluke br. 1082/2013/EU države članice trebaju informirati Komisiju o bitnim izmjenama svojeg planiranja nacionalne pripravnosti i odgovora. (5) — U skladu s člankom 4. stavkom 5. Odluke br. 1082/2013/EU Komisija treba analizirati informacije primljene od država članica u skladu s člankom 4. stavkom 2. i stavkom 3. te pripremiti sažetak ili tematsko izvješće o napretku. Za potrebe članka 4. stavka 1. Komisija treba pravovremeno pokrenuti raspravu u Odboru za zdrav- stvenu sigurnost te, prema potrebi, na osnovi tog izvješća o napretku. (6) — U skladu s člankom 4. stavkom 6. Odluke br. 1082/2013/EU Komisija treba provedbenim aktima donijeti obrasce koje trebaju koristiti države članice prilikom pružanja informacija o planiranju pripravnosti i odgovora iz članka 4. stavaka 2. i 3. kako bi se osigurao njihov značaj za ciljeve utvrđene u članku 4. stavku 1. i njihova usporedivost. (7) — Kako bi se izbjeglo dupliciranje priopćavanja, informacije koje su države članice već pružile Svjetskoj zdravstvenoj organizaciji (WHO) u pogledu provedbe ključnih kapaciteta za planiranje pripravnosti i odgovora trebalo bi upotrijebiti za potrebe priopćavanja u skladu s člankom 4. stavkom 2. točkom (a) Odluke br. 1082/2013/EU. (8) — Mjere predviđene ovom Odlukom u skladu su s mišljenjem Odbora za ozbiljne prekogranične prijetnje zdravlju, (') SLL 293,5.11.2013., str. 1.